Martinsyde G.100

Martinsyde G.100 „Elephant“ ir G.102 – Pirmojo pasaulinio karo laikotarpiu Didžiojosios Britanijos įmonės „Martinsyde“ sukurti pilnai mediniai drobe traukti biplanai naikintuvai bei bombonešiai. Modifikacija „G.102“ nuo bazinės versijos „G.100“ skyrėsi tik galingesniu varikliu. Dėl savo gana didelių fizinių parametrų ir manevringumo stokos abu šie orlaivių modeliai gavo pavadinimą „Elephant“ ().

 Konstrukcija ir gamyba 
Pagal to meto standartus neįprastai didelį vienvietį lėktuvą, gavusį indeksą G.100 1915 m. viduryje suprojektavo „Martinsyde Company“ inžinierius A. Flečeris (). Orlaivio dydį apsprendė reikalavimas pajėgti atlikti penkių valandų žvalgybos ir palydos misijas. Ilgi sparnai tarpusavyje buvo sujungti dvejomis poromis statramsčių ir sutvirtinti atotampomis. 120 AG galios varikliu Austro-Daimler 6 varomas prototipas buvo išbandytas 1915 m. rudenį.miniatiūra|Londono gynybai nuo vokiečių dirižablių rengiamas 110-sios eskadrilės leitenanto Čarlio Ytono (Charles Eaton) pilotuojamas nakintuvas „Martinsyde Elephant Type G100“ Nr. B872.

Į pirmosios serijos (G.100) orlaivius buvo montuojamas 120 AG galios šešių cilindrų vienaeilis variklis „Beardmore“, kuris buvo į prototipą montuoto Austro-Daimler 6 kopija. Lėktuvas buvo ginkluotas vienu 0,303 kalibro būgnu maitinamu Liujiso kulkosvaidžiu (Lewis Mark I, ), sumontuotu virš centrinės sparno dalies. Vėliau ši ginkluotė buvo papildyta panašiu dešinėje fiuzeliažo pusėje už kabinos ant laikiklio tvirtinamu ginklu.

Modifikaciją „G.100“ pamažu pakeitė modelis „G.102“, varomas 160 AG galios „Beardmore“ varikliu. Jūros lygyje „G.102“ išvystydavo 108 mylių per valandą greitį (174 km/h), 10 000 pėdų (3 km) aukštyje šis rodiklis nukrisdavo iki 100 mylių per valandą (160 km/h), skrydžio lubos siekė .Flight, 1920, p. 641

1917 m. buvo išbandytas šio modelio pagrindu sukurtas vienvietis Martinsyde RG, taip ir nepradėtas gaminti serijiniu būdu.

 Naudojimas 
miniatiūra|'Somos mūšio metu Naujosios Zelandijos ministras primininkas V. Meisis (William Massey) ir vicepremjeras Dž. Vardas (Joseph Ward) Vert Galant aerodrome apžiūri „Martinsyde G.100“. 1916 m. spalis.'"G.100" buvo sukurtas kaip ilgo nuotolio vienvietis naikintuvas ir eskortinis naikintuvas. Vėliau, pagal dydį ir svorį, buvo perkvalifikuotas į dieninį bombonešį.

„G.100“ su 120 AG galios „Beardmore“ varikliu į Karališkojo aviacijos korpuso (Karališkųjų KOP pirmtako) fronto eskadriles nedideliais kiekiais buvo pradėti tiekti 1916 m. pavasarį. 1916 m. pabaigoje pasirodė patobulintas modelis „G.102“ su galingesniu varikliu ir didesne naudingąja apkrova bei dėl to sumažėjusia skrydžio trukme bei nuotoliu. Jis taip pat buvo naudojamas kaip bombonešis.

Viso, be prototipo, buvo pagaminta 270 vienetų abiejų modifikacijų lėktuvų. Iš jų 133 buvo naudojami Prancūzijoje, 64 – Artimuosiuose Rytuose, o likusieji – mokymo padaliniuose. Keletas orlaivių buvo naudojami Londono gynybai nuo vokiečių antskrydžių. Visu eksploatacijos laikotarpiu tik vienintelė 27-oji eskadrilė vienu metu buvo ginkluota tik šiais orlaiviais.

Dėl savo menko manevringumo orlaivis nebuvo sėkmingas naikintuvo rolėje. „Drambliai“ nuo 1916 m. vasaros iki 1917 m. pabaigos gerai užsirekomendavo tolimojo nuotolio bombardavimo misijose, galėdami pervežti iki 260 svarų (120 kg) bombų krovinį. Orlaiviai taip pat buvo naudojami ilgo nuotolio fotožvalgybos misijose, kurioms buvo reikalingas stabilumas ir ištvermė („drambliai“ galėjo skristi penkias su puse valandos).

 Variantai 

 Martinsyde G.100: vienvietis žvalgybinis naikintuvas, bombonešis ir žvalgybinis biplanas, varomas 120 AG (89 kW) galios „Beardmore“ stūmokliniais varikliais. Pastatyta 100.
 Martinsyde G.102: vienvietis žvalgybinis naikintuvas, bombonešis ir žvalgybinis biplanas, varomas 160 AG (119 kW) Beardmore stūmokliniais varikliais. Pastatyta 171 vnt. Padidėjus variklio dydžiui ir degalų sąnaudoms, sumažėjo skrydžio nuotolis: G.102 galėjo skristi tik keturias su puse valandos. 

 Operatoriai 
miniatiūra|Australijos aviacijos korpuso leitenantas A. Kolas (A. T. Cole) rengiasi fotožvalgybos skrydžiui su lėktuve sumontuota Williamson kamera. Artimieji Rytai, 1917 m. 

 Australijos aviacijos korpusas
 Australijos 1-oji eskadrilė Egipte ir Palestinoje.



 Karališkasis aviacijos korpusas
 14-oji eskdrilė
 18-oji eskdrilė
 20-oji eskdrilė
 21-oji eskdrilė
 23-oji eskdrilė
 25-oji eskdrilė
 27-oji eskdrilė
 30-oji eskdrilė
 31-oji eskdrilė
 39-oji eskdrilė
 51-oji eskdrilė
 63-oji eskdrilė
 72-oji eskdrilė
 110-oji eskdrilė
 142-oji eskdrilė

 Specifikacijos 
+G.100G.102Įgula1Ilgis26 pėdos 6 coliai (8,08 m)Sparno mojis38 pėdos 0 colių (11,58 m)Aukštis9 pėdos 8 coliai (2,95 m)Sparno plotas458 kv. pėdos (42,4 m2)Svoristuščio1795 svarai (814 kg)maksimalus kilimo2424 svarai (1100 kg)Jėgainėi6 tipo variklisBardmore 120 hpBeardmore 160 hpgalia120 AG (89 kW)160 AG (119 kW)Propelerismedinis, dvimentis, fiksuoto žingsnioGreitismaksimalus96 mylios per valandą (154 km/h, 83 mazgai)kreserinissmukosSkrydžio trukmė5:304:30Kovinis spindulys450 mylių (724 km)Skrydžio lubos14 000 pėdų (4 300 m)Kilimo trukmėį 10 000 pėdų16 min.Sparno apkrova5,2 svaro į kv. pėdą (25 kg/m2)Ginkluotėkulkosvaidžiai1 x 0,303 kalibro kulkosvaidis „Lewis Mark I“ virš centrinės viršutinio sparno dalies
1 x 0,303 kalibro kulkosvaidis kulkosvaidis „Lewis Mark I“, fiksuotas už kabinos ir nukreiptas atgalbombos260 svarų (120 kg) bombų)

 Literatūra 

 Bruce, J.M., Martinsyde Elephant, Windsock Datafile 70, Albatros Productions, 1998, ISBN 1-902207-03-3.

 Goodall, Mike, Tagg, Albert, British Aircraft Before the Great War, Schiffer Publishing, Ltd, 2000, ISBN 0-7643-1207-3.
 Green, William, Swanborough, Gordon, WW2 Aircraft Fact Files: US Army Air Force Fighters, Part 2, London, Macdonald and Jane’s Publishers Ltd., 1978, ISBN 0-354-01072-7.
 Green, William, Swanborough, Gordon,, The Complete Book of Fighters, 1st Edition, New York, Smithmark Publishing, 1995, ISBN 0-8317-3939-8.
 Hare, Paul (2014). Britain’s Forgotten Fighters of the First World War. Stroud UK: Fonthill. ISBN 978-1781551974.
 King, Horace Frederick, Armament of British Aircraft, 1909-39, London, Putnam & Co., 1971, ISBN 0-370-00057-9.




 Išnašos 

Kategorija:Martinsyde orlaiviai
Kategorija:Biplanai
Kategorija:Bombonešiai
Kategorija:Naikintuvai
Kategorija:Žvalgybiniai lėktuvai